Det oplyser P4 Nordjylland. Det betyder, at Nordjyllands politi i dag står med landets største overarbejds-pukkel - 62 timer pr. mand. Dét slår selv københavnernes antal af overtimer. Ifølge chefpolitiinspektør Jørn Aabye skyldes den kedelige rekord bl.a. et par meget ressource-krævende drabssager - dels den i Jomfru Ane Gade, dels drabssagen fra Kastetvej. - Derudover havde vi mange betjente i København under forårets uroligheder dér. Afviklingen af overarbejdet vil medføre reduktion af bemandingen på flere områder. Bl.a. bliver opklaringsarbejde og uddannelse af betjentene beskåret; men det vil ikke gå ud over udryknings- opgaverne, siger Jørn Aabye.

Referat:
De nordjyske politibetjente har det seneste halve år arbejdet betydeligt mere end deres kolleger.